На основу члана 7а и члана 38б Закона о порезима на имовину („Службени гласник РС“, бр. 26/2001, 45/2002, 80/2002 , 135/2004, 61/2007, 5/2009, 101/2010, 24/2011, 78/2011, 57/2012-УС и 47/2013), члана 36. Закона о изменама и допунама Закона о порезима на имовину („Службени гласник РС“, бр.47/2013), и члана 16. и 35. Статута града Сремска Митровица („Службени лист града Сремска Митровица“, бр.13/2012) и члана 11. став 2. Одлуке о градским управама („Службени лист града Сремска Митровица“, бр.12/2016, 17/2016, 8/2017 и 15/2017), Скупштина града Сремска Митровица, дана 29.11.2017.године, је д о н е л а

**О Д Л У К У**

**О КОЕФИЦИЈЕНТИМА ЗА УТВРЂИВАЊЕ ПОРЕЗА НА ИМОВИНУ**

**ЗА НЕПОКРЕТНОСТИ ОБВЕЗНИКА КОЈИ ВОДЕ ПОСЛОВНЕ КЊИГЕ**

**НА ТЕРИТОРИЈИ ГРАДА СРЕМСКА МИТРОВИЦА**

**Члан 1.**

Овом Одлуком утврђују се коефицијенти за утврђивање пореза на имовину за непокретности обвезника који воде пословне књиге, које се налазе на територији Града Сремска Митровица.

**Члан 2.**

Овом Одлуком утврђују се коефицијенти који ће се примењивати по зонама у складу са Одлуком о одређивању зона и најопремљеније зоне на територији града Сремска Митровица („Службени лист града Сремска Митровица“, бр.17) за утврђивање пореза на имовину за непокретности обвезника који воде пословне књиге, и то:

1. За прву зону: 1,00%,
2. За другу зону: 0,80%,
3. За трећу зону: 0,60%,
4. За четврту зону 0,30%,

Ако ни у зони ни у граничним зонама није било промета одговарајућих непокретности, у периоду од 01. јануара до 30. септембра текуће године, просечне цене квадратног метра одговарајућих непокретности на основу којих је за текућу годину утврђена основица пореза на имовину за непокретности обвезника који не води пословне књиге у најопремљенијој зониiмноже се увврђеним коефицијентом из претходног става.

**Члан 3.**

Ову Одлуку објавити у „Службеном листу града Сремска Митровица“ и на званичној интернет страници Града Сремска Митровица.

**Члан 4.**

Одлука ступа на снагу осмог дана од дана објављивања у „Службеном листу града Сремска Митровица“, а примењује се од 01.01.2018.године, те престаје да важи Одлука о коефицијентима за утврђивање пореза на имовину за непокретности обвезника који воде пословне књиге на територији Града Сремска Митровица („Службени лист града Сремска Митровица“, бр.10/2014).

**СКУПШТИНА ГРАДА СРЕМСКА МИТРОВИЦА**

Број: 436-632/2017-I

Дана: 29.11.2017.године

Сремска Митровица

ПРЕДСЕДНИК СКУПШТИНЕ ГРАДА

***Томислав Јанковић, маст.инж.менаџмента, с.р.***